Τα παιδικά βιβλία γνώσεων ως κειμενικό είδος και η αξιοποίησή τους για την προώθηση του γραμματισμού στο Δημοτικό σχολείο
Creators: name: Τρουμπέλα, Ελένη Δημητρίου
Publisher: name: Aristotle University of Thessaloniki
Year: 2022
Subjects: Βιβλία γνώσεων
Γραμματισμός
Κειμενικά είδη
Non-fiction books
Literacy
Children’s literature

description: Τα παιδικά βιβλία γνώσεων αποτελούν μια κατηγορία βιβλίων, η οποία τα τελευταία χρόνια γνωρίζει ιδιαίτερη άνθηση στον χώρο της παιδικής βιβλιοπαραγωγής στην Ελλάδα. Πρόκειται για βιβλία με εύρος θεματικών, εκπαιδευτικό χαρακτήρα και με κύριο γνώρισμά τους την προσαρμογή της επιστημονικής γνώσης στα παιδικά δεδομένα. Παρά την πληθώρα παραγωγής των βιβλίων αυτών, παρατηρήθηκε μικρός αριθμός μελετών στην ελληνική βιβλιογραφία σχετικά με το συγκεκριμένο είδος βιβλίων. Η απόδοση συγκεκριμένου ορισμού και μιας καθολικά αποδεκτής κατηγοριοποίησης των βιβλίων γνώσεων δεν έχει επιτευχθεί ακόμη. Για το λόγο αυτό, κεντρικό στόχο της παρούσας εργασίας αποτέλεσε η μελέτη των σύγχρονων ελληνικών παιδικών βιβλίων γνώσεων ως προς τα κειμενικά τους χαρακτηριστικά και ως προς τις δυνατότητες που πηγάζουν από αυτά, για τη διδακτική τους αξιοποίηση στο δημοτικό σχολείο. Με αφετηρία τη βιβλιογραφική ανασκόπηση ως προς την ειδολογική ταξινόμηση, τα κριτήρια αξιολόγησής και την παιδαγωγική αξία των παιδικών βιβλίων γνώσεων, στη συνέχεια, ερευνήθηκε η σύγχρονη σχετική βιβλιοπαραγωγή στον ελλαδικό χώρο. Για τις ανάγκες της έρευνας, μελετήθηκαν και αναλύθηκαν σε βάθος εννέα επιλεγμένα παιδικά βιβλία γνώσεων, με στόχο τη λεπτομερή εξέταση των χαρακτηριστικών και των δυνατοτήτων τους. Επιπλέον, για κάθε ένα από αυτά τα βιβλία επιχειρήθηκε η δημιουργία διδακτικού σεναρίου, με στόχο την παρουσίαση προτεινόμενης αξιοποίησης των βιβλίων αυτών στα πλαίσια της σχολικής τάξης, για την ενίσχυση του γραμματισμού των παιδιών.
description: Non-fiction books for children are a category of books that in recent years have enjoyed particular prosperity in the field of children's book production in Greece. These are books on a range of topics and educational character; their main feature is the adaptation of scientific knowledge to children's possibilities. Despite the abundance of production of these books, a small number of studies were observed in the Greek literature on this type of books. A specific definition and a universally accepted categorization of non-fiction books has not yet been achieved. For this reason, the central goal of this study was the research of modern Greek non-fiction children's books in terms of their textual characteristics and the possibilities of their didactic use in primary school. Starting from the bibliographic review on the ideological classification, evaluation criteria and their pedagogical value, the current relevant book production in Greece was investigated. For the needs of the research, nine selected non-fiction children's books were studied and analyzed in depth, with the aim of examining in detail their characteristics and possibilities. In addition, for each one of those books, an attempt was made to create a didactic scenario, whichintroduces these books in the classroom, to enhance children's literacy.